
Szentendre Város Önkormányzat Képviselő-testületének

2005. szeptember 13-i üléséről készült jegyzőkönyvéből

28.
Előterjesztés Szentendre Város Önkormányzat Képviselő-testületének 362/2004. (XI.9.) Kt. sz. határozatában foglaltak végrehajtásáról és a létszámcsökkentéssel kapcsolatos költségvetési hozzájárulás igényléséhez szükséges képviselő-testületi döntésekről
Előadó: dr. Molnár Ildikó jegyző
Szentendre Város Önkormányzat Képviselő-testületének

334/2005. (IX.13.) Kt. sz. határozata:
Szentendre Város Önkormányzat Képviselő-testülete 

1.
elfogadja a Hivatal létszám-racionalizálását elrendelő 362/2004. (XI.09.) Kt. számú határozat végrehajtásáról szóló jegyzői beszámolót és a határozatban elrendelt három álláshely megszüntetését - összhangban Szentendre Város Önkormányzat Képviselő-testületének 5/2005. (II.25.) Önk. sz. rendeletével (2005. évi költségvetési rendelet) - kettőre módosítja.

2.
biztosítottnak látja - az önkormányzat tevékenységi körének változatlansága mellett, az önkormányzati feladatok változatlan színvonalú ellátását 2005. évben és az azt követő években a gondnoki és az iktatói feladatkörök átcsoportosításával történő két álláshely megszüntetése esetén is.

3.
határoz arról, hogy az önkormányzat költségvetési szerveinél a meglévő üres álláshelyeken, az előreláthatólag megüresedő álláshelyeken vagy a tervezett új álláshelyeken, illetve szervezeti változás, feladatátadás következtében az önkormányzat feladatkörén kívüli munkáltatónál a létszámcsökkentéssel érintett foglalkoztatottak-munkaviszonyban töltött ideje folyamatosságának megszakítása nélküli- foglalkoztatására nincs lehetőség.

4.
utasítja a jegyzőt, hogy a helyi önkormányzat létszámcsökkentési döntéseivel kapcsolatos költségvetési hozzájárulás visszaigényléséhez szükséges intézkedéseket tegye meg. 

Felelős:
Jegyző

Határidő:

1.-3. pont: azonnal

4. pont: 2005. október 15.

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár

2. Személyügyi referens – intézkedésre 

3. Közgazdasági Iroda – intézkedésre 

4. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. szeptember 14. 

Kiss Beatrix 

jegyzőkönyvvezető

